**Model Contract de prestare servicii**

***Preambul***

***În temeiul dispozitiilor Legii nr. 98/2016 privind achizițiile publice, cu modificările și completările ulterioare, și a Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare,***

***Articol 1***

***Părţile contractante***

**AGENTIA JUDETEANA PENTRU OCUPAREA FORTEI DE MUNCA BOTOSANI,** adresă: sediul Botosani, strada Colonel Tomoroveanu nr. 2, Judetul Botosani, telefon/fax 0231 536792, cod fiscal 11395755, cont trezorerie ………….. ……reprezentată prin SORIN NELU ȘOLOGON, funcţia Director executiv adjunct, în calitate de achizitor, pe de o parte

**și**

**.......................** cu sediul în ……………………….., telefon: ……………….., e-mail: ................................,cod fiscal: ........................., certificat de înmatriculare …………………., cont trezorerie: …………………………, deschis la ………………., reprezentată prin ......................**, …………………**, în calitate de **prestator**, pe de altă parte,

denumite în continuare fiecare în parte, **,,Partea”** și în mod colectiv **,,Părțile”,** au convenit încheierea prezentului contract de servicii.

***Articol 2***

***Termeni şi definiţii***

În prezentul contract următorii termeni vor fi interpretaţi astfel:

***a) contract* -** prezentul contract și toate anexele sale;

***b) achizitor şi prestator*** - părțile contractante, aşa cum sunt acestea numite în prezentul contract;

***c) preţul contractului* -** preţul plătibil prestatorului de către achizitor, în conformitate cu oferta financiară, anexa nr. 3, la prezentul contract, pentru îndeplinirea integrală şi corespunzătoare a tuturor obligaţiilor asumate prin contract, acceptate ca fiind corespunzătoare de către achizitor;

***d) servicii***- totalitatea activităţilor pe care prestatorul trebuie să le realizeze, în conformitate cu caietul de sarcini, anexa nr. 1 și oferta tehnică, anexa nr. 2, care fac obiectul prezentului contract;

***e*) *produse* -** bunurile pe care prestatorul se obligă, prin contract, să le furnizeze achizitorului;

***f)* *forţa majoră*** - orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

***g*) *informații și documente de bază*** - acele informații și documente stabilite de către prestator, absolut necesare în îndeplinirea integrală, corespunzătoare și la timp a tuturor obligațiilor asumate prin contract;

***h) data încheierii contractului și a intrării acestuia în vigoare*** - data ultimei semnături menționată în contract;

***i) zi*** - zi calendaristică, în afara cazului în care se prevede expres că sunt zile lucrătoare;

***j) an*** - 365 de zile sau 12 luni ; lună – lună calendaristică;

***k) act adiţional* -** document prin care se pot modifica termenii şi condiţiile contractului de servicii;

***l) conflict de interese* -** orice eveniment influenţând capacitatea prestatorului de a exprima o opinie profesională obiectivă şi imparţială, sau care îl împiedică pe acesta, în orice moment, să acorde prioritate intereselor achizitorului sau interesului public general al proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale prestatorului. Aceste restricţii sunt de asemenea aplicabile oricăror subcontractanţi, salariaţi şi experţi acţionând sub autoritatea şi controlul prestatorului;

***m) penalitate contractuală* -** despăgubirea stabilită în contractul de servicii ca fiind plătibilă de către una din părţile contractante către cealaltă parte, în caz de neîndeplinire sau îndeplinire necorespunzătoare a obligaţiilor din contract;

***n)* cesiunea -** înțelegere scrisă prin care contractantul transferă unei terțe părți, în condițiile Legii nr. 98/2016, cesiunea creanțelor izvorâte din contract, obligațiile contractuale rămânând în sarcina părților contractante așa cum au fost stipulate și asumate inițial.;

***o)* Regulamentul general privind protecția datelor sau GDPR** - Regulamentul (UE) 2016/679 al Parlamentului European şi al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE, publicat în Jurnalul Oficial al Uniunii Europene L 119 (4.5.2016) şi aplicabil de la 25 mai 2018;

***p)* date cu caracter personal orice informații privind o persoană fizică identificată sau identificabilă („persoană vizată”) -** o persoana fizică identificabilă este o persoană care poate fi identificată, direct sau indirect, în special prin referire la un element de identificare, cum ar fi un nume, un număr de identificare, date de localizare, un identificator online, sau la unul sau mai multe elemente specifice, proprii identității sale fizice, fiziologice, genetice, psihice, economice, culturale sau sociale;

***q)* prelucrarea -** orice operațiune sau set de operațiuni efectuate asupra datelor cu caracter personal sau asupra seturilor de date cu caracter personal, cu sau fără utilizarea de mijloace automatizate, cum ar fi colectarea, înregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmitere, diseminarea sau punerea la dispoziție în orice alt mod, alinierea sau combinarea, restricționarea, ștergerea sau distrugerea;

***r)* operator -** persoană fizică sau juridică, autoritatea publică, agenția sau alt organism care, singur sau împreună cu altele, stabilește scopurile și mijloacele de prelucrare a datelor cu caracter personal,atunci când scopurile și mijloacele prelucrării sunt stabilite prin dreptul uniunii sau dreptul intern, operatorul sau criteriile specifice pentru desemnarea acestuia, pot fi prevăzute în dreptul Uniunii sau în drepul intern;

***s)* încălcarea securității datelor cu caracter personal -** o încălcare a securității care duce, în mod accidental sau ilegal, la distrugerea, pierderea, modificarea, sau divulgarea neautorizata a datelor cu caracter personal transmise, stocate sau prelucrate într-un alt mod, sau la accesul neautorizat la acestea..

***ș)* proces-verbal de recepție cantitativă și calitativă *-*** documentul prin care sunt verificate și acceptate serviciile prestate, prin care achizitorul confirmă prestarea serviciilor în mod corespunzător de către prestator și că acestea au fost acceptate de către achizitor.

***t)* neconformități** (deficiențe)-orice abatere de la cerințele și obiectivele stabilite în caietul de sarcini.

***ț)* personal-** persoanele desemnate de către prestator sau de către oricare dintre subcontractanți pentru îndeplinirea Contractului.

***u)* prețul contractului**- prețul plătibil prestatorului de către achizitor, în baza și în conformitate cu prevederile contractului, a ofertei prestatorului și a documentației de atribuire, pentru îndeplinirea integrală și corespunzătoare a tuturor obligațiilor asumate prin contract.

***v)*** recepția- operațiunea prin care achizitorul, prin reprezentanții desemnați își exprimă acceptul față de serviciile prestate în cadrul contractului de achiziție publică și pe baza căruia efectuează plata.

***Articol 3***

***Interpretare***

**3.1** În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

**3.2** Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

**3.3** Clauzele şi expresiile vor fi interpretate prin raportare la întregul contract.

***Articol 4***

***Obiectul contractului***

Obiectul contractului îl reprezintă prestarea de **servicii pentru campanii informare şi promovare** în cadrul proiectului **ICOPROF-BT-R Informare, consiliere, orientare profesională- Centru de sprijin pentru cariera ta ,** conform caietului de sarcini -anexa nr. 1, oferta financiară -anexa nr.2 și oferta tehnică -anexa nr. 3, la prezentul contract, în perioada convenită şi în conformitate cu obligaţiile asumate prin prezentul contract.

***Articol 5***

***Preţul contractului***

**5.1** Preţul convenit pentru îndeplinirea contractului, plătibil prestatorului de către achizitor, în urma ofertei prestatorului este de ………………….. lei fără TVA, respectiv …………………lei cu TVA, şi reprezintă totalitatea serviciilor prestate, conform caietului de sarcini- anexa nr. 1, oferta financiară- anexa nr.2 și oferta tehnică- anexa nr. 3 la prezentul contract, respectiv:

**5.2** Prețul contractului este ferm și nu se actualizează pe durata derulării contractului.

***Articol 6***

***Durata contractului***

Prezentul contract intră în vigoare începând cu data semnării lui de către ambele părți și înregistrarea la sediul achizitorului și are o durată de 12 luni.

***Articol 7***

***Amendamente și modificări ale contractului***

**7.1** Prezentul Contract va putea fi modificat sau completat prin Acte Adiționale, convenite și semnate de către ambele părți contractante astfel cum se stabilește prin documentația de atribuie de către achizitor, vor putea fi precizate aspecte privind revizuirea contractului cu respectarea dispozițiilor legale incidente.

**7.2**Contractul poate fi modificat, fără organizarea unei noi proceduri de atribuire, în situaţiile reglementate de dispozițiile art. 221 din Legea nr. 98/2016 privind achiziţiile publice, cu modificările și completările ulterioare.

**7.3** În orice situație temeinic justificată și legală, potrivit documentației de atribuire, părțile pot proceda la modificarea clauzelor contractuale.

**7.4** Partea care propune modificarea va notifica, cu confirmare de primire, cealaltă parte cu precizarea necesității activării clauzei modificatoare, înainte cu 15 de zile de la data la care se consideră că modificarea contractului ar trebui să producă efecte.

**7.5** Orice fel de necesitate temeinică și legală și care ar justifica un interes pentru partea care propune revizuirea ori pentru desfășurarea în condiții optime a activității de raportare în cadrul

contractului, va fi comunicată celeilalte părți printr-o notificare prealabilă înainte cu 15 de zile de la data revizuirii.

***Articol 8***

***Documentele contractului***

Prestatorul va îndeplini serviciile în condiţiile stabilite prin prezentul contract și va include în ordinea enumerării, următoarele anexe:

a) Caietul de sarcini, anexa nr. 1;

b) Propunerea financiară a prestatorului, anexa nr. 2;

c) Propunerea tehnică a prestatorului, anexa nr. 3;

***Articol 9***

***Obligaţiile prestatorului***

**9.1** Prestatorul se obligă să presteze **servicii pentru campanii informare si promovare** in cadrul proiectului **ICOPROF-BT-R Informare, consiliere, orientare profesională- Centru de sprijin pentru cariera ta**,în conformitate cu cerinţele din caietul de sarcini, anexa nr. 1, la standardele și performanțele prezentate în propunerea tehnică, anexa nr. 3, la prezentul contract.

**9.2** Prestatorul se obligă să transmită factura în care sunt cuprinse serviciile prestate în conformitate cu oferta financiară și cu respectarea prevederilor art. 319 alin. (20) din Legea nr. 227/2015 privind Codul Fiscal, cu modificările si completările ulterioare.

**9.3** (1) Prestatorul are obligaţia de a presta serviciile prevăzute în contract cu profesionalismul şi promptitudinea cuvenite angajamentului asumat, la standardele şi sau performanţele prezentate în caietul de sarcini, anexa nr. 1 și în propunerea tehnică, anexa nr. 3, la prezentul contract.

(2) Prestatorul se obligă să presteze serviciile, să asigure resursele umane, materialele și orice alte echipamente, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract. Totodată, este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului.

**9.4** Dacă pe parcursul îndeplinirii contractului, prestatorul nu respectă termenul de prestare, acesta are obligaţia de a notifica acest lucru, în termen de 48 de ore achizitorului. Modificarea datei/perioadelor de prestare asumate prin contract se face cu acordul părţilor, prin act adiţional.

**9.5** Prestatorul va considera toate documentele și informațiile care îi sunt puse la dispoziție referitoare la prezentul contract drept privat și confidențiale după caz, nu va publica sau divulga nici un element al prezentului contract fără acordul scris, în prealabil, al achizitorului. Dacă există divergențe cu privire la necesitatea publicării sau divulgării în scopul executării prezentului contract, decizia finală va aparține achizitorului.

**9.6** Prestatorul se va abține de la orice declarație publică privind derularea contractului fără aprobarea prealabilă a achizitorului și de a se angaja în orice altă activitate care intră în conflict cu obligațiile sale față de achizitor conform prezentului contract.

**9.7** Prestatorul se obligă să garanteze că serviciile prestate respectă prevederile specificațiilor din caietul de sarcini, anexa nr. 1, oferta tehnică, anexa nr. 3, la prezentul contract și corespund prevederilor din standardele în vigoare.

**9.8** Prestatorul se obligă să respecte reglementările referitoare la condițiile de muncă și protecția muncii și după caz, standardele internaționale agreate cu privire la forța de muncă, convențiile cu privire la libertatea de asociere și negociere colective, eliminarea muncii forțate și obligatorii, eliminarea discriminării în privința angajării și ocupării forței de muncă și abolirea muncii copiilor.

**9.9** Prestatorul va solicita date sau informații deținute de unități aflate în subordinea autorității contractante numai prin sau cu acceptul autorității contractante.

***Articol 10***

*Codul de conduită*

* + 1. **10.1** Prestatorul va acţiona întotdeauna loial şi imparţial şi ca un consilier de încredere pentru achizitor conform regulilor şi/sau codului de conduită al profesiei sale, precum şi cu discreţia necesară. Se va abţine să facă afirmaţii publice în legătură cu serviciile prestate fără să aibă aprobarea prealabilă a achizitorului, precum şi să participe în orice activităţi care sunt în conflict cu obligaţiile sale contractuale în raport cu acesta.
    2. **10.2** În cazul în care prestatorul sau oricare din subcontractanții săi, se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilităţi ori comisioane în scopul de a determina ori recompensa îndeplinirea ori neîndeplinirea oricărui act sau fapt privind contractul de servicii sau orice alt contract încheiat cu achizitorul, ori pentru a favoriza sau defavoriza orice persoană în legătură cu contractul sau cu orice alt contract încheiat cu acesta, achizitorul poate decide încetarea contractului, fără a aduce atingere niciunui drept anterior dobândit de prestator în baza contractului.

**10.3** Plata către prestator aferente contractului va constitui singurul venit ori beneficiu ce poate deriva din contract, şi atât prestatorul cât şi personalul său salariat ori contractat, inclusiv conducerea sa şi salariaţii din teritoriu, nu vor accepta niciun comision, discount, alocaţie, plată indirectă ori orice altă formă de retribuţie în legătură cu sau pentru executarea obligaţiilor din contract.

* + 1. **10.4** Prestatorul nu va avea nici un drept, direct sau indirect, la vreo redevenţă, facilitate sau comision cu privire la orice bun sau procedeu brevetat sau protejat utilizate în scopurile contractului, fără aprobarea prealabilă în scris a achizitorului.
    2. **10.5** Prestatorul şi personalul său vor respecta secretul profesional, pe perioada executării contractului, inclusiv pe perioada oricărei prelungiri a acestuia, precum şi după încetarea contractului. În acest sens, cu excepţia cazului în care se obţine acordul scris prealabil al achizitorului, prestatorul şi personalul său, salariat ori contractat de acesta, incluzând conducerea şi salariaţii din teritoriu, nu vor comunica niciodată oricărei alte persoane sau entităţi, nicio informaţie confidenţială divulgată lor sau despre care au luat cunoştinţă şi nu vor face publică nicio informaţie referitoare la recomandările primite în cursul sau ca rezultat al derulării serviciilor ce fac obiectul prezentului contract. Totodată, prestatorul şi personalul său nu vor utiliza în dauna achizitorului informaţiile ce le-au fost furnizate sau rezultatul studiilor, testelor, cercetărilor desfăşurate în cursul sau în scopul executării contractului.
    3. **10.6** Executarea contractului nu va genera sub nicio formă cheltuieli comerciale neuzuale. Dacă apar totuşi astfel de cheltuieli, contractul poate înceta conform art. 20 din prezentul Contract. Sunt considerate cheltuieli comerciale neuzuale:
    4. (i) comisioanele care nu sunt menţionate în contract sau care nu rezultă dintr-un contract valabil încheiat referitor la prezentul contract,
    5. (ii) comisioanele care nu corespund unor servicii executate şi legitime,
    6. (iii) comisioanele plătite unui destinatar care nu este în mod clar identificat sau
    7. (iv) comisioanele plătite unei persoane care potrivit tuturor aparenţelor este o persoană interpusă.
    8. **10.7** Prestatorul va furniza achizitorului documente justificative cu privire la condiţiile în care se execută contractul. Achizitorul va efectua orice documentare sau cercetare la faţa locului pe care o consideră necesară pentru strângerea de probe în cazul oricărei suspiciuni cu privire la existenţa unor cheltuieli comerciale neuzuale.

*Articol 11*

*Conflictul de Interese*

**11.1** Prestatorul va lua toate măsurile necesare pentru a preveni ori stopa orice situaţie care ar putea compromite executarea obiectivă şi imparţială a contractului. Conflictele de interese pot apărea în mod special ca rezultat al intereselor economice, afinităţilor politice ori de naţionalitate, legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul executării contractului trebuie notificat în scris Achizitorului, în termen de 5 zile de la apariţia acestuia.

**11.2** Achizitorul îşi rezervă dreptul de a verifica dacă măsurile luate sunt corespunzătoare şi poate solicita măsuri suplimentare dacă este necesar. Prestatorul se va asigura că personalul său, salariat sau contractat de el, inclusiv conducerea şi salariaţii din teritoriu, nu se află într-o situaţie care ar putea genera un conflict de interese. Prestatorul va înlocui, în 5 zile şi fără vreo compensaţie din partea achizitorului, orice membru al personalului său salariat ori contractat, inclusiv conducerea ori salariaţii din teritoriu, care se regăseşte într-o astfel de situaţie.

**11.3** Prestatorul trebuie sa evite orice contact care ar putea sa-i compromită independenţa ori pe cea a personalului său, salariat sau contractat, inclusiv conducerea şi salariaţii din teritoriu. În cazul în care prestatorul nu-şi menţine independenţa, achizitorul, fără afectarea dreptului acesteia de a obţine repararea prejudiciului ce i-a fost cauzat ca urmare a situaţiei de conflict de interese, va putea decide încetarea de plin drept şi cu efect imediat a contractului, în condiţiile prevăzute în prezentul contract.

***Articol 12***

***Obligaţiile achizitorului***

**12.1** Achizitorul se obligă să recepționeze serviciile prestate în termenul stabilit, potrivit art. 14 din contract.

**12.2** Achizitorul se obligă să plătească preţul către prestator în condiţiile prevăzute la art. 13 din prezentul contract. Factura vor fi însoţite în mod obligatoriu de Procesul-verbal de recepție cantitativă și calitativă întocmit de achizitor, cu admiterea recepției prestărilor de servicii.

**12.3** Achizitorul se obligă să pună la dispoziţia prestatorului orice facilităţi şi/sau informaţii pe care acesta le solicită şi pe care le consideră necesare îndeplinirii contractului.

***Articol 13***

***Modalităţi de plată***

**13.1** Achizitorul are obligaţia de a efectua plata către prestator în contul de trezorerie al acestuia, după recepția cantitativă și calitativă a serviciilor efectiv prestate în termen de 30 de zile de la data primirii și înregistrării facturii la sediul achizitorului, în baza procesului-verbal de recepție cantitativă și calitativă, semnat de către reprezentanți din cadrul AJOFM Botoșani.

**13.2** Emiterea facturii pentru serviciile efectiv prestate se va face în sistemul național privind factura electronică RO e-Factura, indiferent dacă destinatarii sunt sau nu înregistrați în Registrul RO e-Factura conform Ordonanței de Urgență a Guvernului nr. 130/2021 privind unele măsuri fiscal-bugetare, prorogarea unor termene, precum și pentru modificarea și completarea unor acte normative.

**13.3** Factura aferentă serviciilor prestate va fi emisă de către prestator, după admiterea recepționării serviciilor de către comisia de recepție, prin semnarea unui Proces-verbal de recepție cantitativă și calitativă.

**13.4** Factura, în cuprinsul ei, va evidenția toate elementele obligatorii prevăzute la art. 319 alin. (20) din Legea nr. 227/2015 privind Codul fiscal, cu modificările și completările ulterioare, conform propunerii financiare, anexa nr. 2 la prezentul contract.

***Articol 14***

***Recepţie şi verificări***

**14.1** Achizitorul sau reprezentantul său are dreptul de a verifica modul de prestare a serviciilor pentru a stabili conformitatea lor cu prevederile din caietul de sarcini, anexa nr. 1 și din propunerea tehnică, anexa nr. 3, la prezentul contract.

**14.2** Recepţia serviciilor prestate se va face în prezenţa reprezentanţilor părţilor.

**14.3** Achizitorul, prin comisia de recepție nominalizată în acest sens, va verifica și întocmi un Proces-verbal de recepție cantitativă și calitativă pentru serviciile care fac obiectul contractului.

**14.4** Comisia de recepţie, va verifica îndeplinirea cerinţelor din propunerea tehnică precum şi din caietul de sarcini şi va întocmi un Proces-verbal de recepţie cantitativă și calitativă. Dacă serviciile prestate nu corespund cerințelor din caietul de sarcini, achizitorul va menționa în procesul verbal de recepţie activitățile care sunt neconforme, menționând cerințele nerespectate/neîndeplinite.

**14.5** Achizitorul are dreptul de a notifica imediat prestatorului, în scris, orice plângere sau reclamaţie care apare în timpul derulării contractului. La primirea unei astfel de notificări, prestatorul are obligaţia de a remedia orice deficienţă în maxim 24 ore de la comunicarea neconformităţii sau după caz în cel mai scurt timp posibil, astfel încât să fie îndeplinite cerințele din caietul de sarcini și cu încadrare în valoarea contractului.

**14.6** Ulterior celor 24 ore, în funcție de constatările făcute, achizitorul va aproba sau va respinge recepția.

***Articol 15***

***Plăţi şi penalităţi de întârziere***

**15.1** În cazul în care, din vina sa exclusivă, prestatorul execută cu întârziere sau necorespunzător obligaţiile asumate prin contract, atunci achizitorul are dreptul de a deduce din preţul contractului, ca penalitati de întârziere, o sumă echivalentă cu o cotă procentuală de 0,01% pentru fiecare zi de întârziere, din valoarea serviciilor care au fost predate cu întârziere, dar nu mai mult decât valoarea sumei datorate.

**15.2** În cazul în care achizitorul nu onorează facturile la expirarea perioadei convenite, atunci prestatorul are dreptul de a solicita, ca penalități de întârziere, o sumă echivalentă cu o cotă procentuală de 0,01 % pentru fiecare zi de întârziere din plata neefectuată, dar nu mai mult decât valoarea sumei datorate.

**15.3** Penalităţile datorate curg de drept din data scadenţei obligaţiilor asumate conform prezentului contract.

***Articol 16***

***Rezilierea contractului***

**16.1** Nerespectarea obligațiilor principale prevăzute la art. 9 și art. 12 dă dreptul părţii lezate de a considera contractul de drept reziliat şi de a pretinde plata de daune-interese, fără altă formalitate și fără intervenția unei instanțe judecătorești.

**16.2** De asemenea, încălcarea prevederilor art. 17.1 determină rezilierea de drept a contractului, fără punere în întârziere și fără intervenția unei instanțe judecătorești.

**16.3** Nerespectarea obligațiilor contractului, altele decât cele prevăzute la art. 16.1, în mod culpabil si repetat, dă dreptul părţii lezate de a considera contractul de drept reziliat şi de a pretinde plata de daune-interese, cu notificarea prealabilă a celeilalte părți.

**16.4** Achizitorul își rezervă dreptul de a denunţa unilateral contractul, în cel mult 10 zile de la apariţia unor circumstanţe care nu au putut fi prevăzute la data încheierii contractului, sub condiţia notificării prestatorului cu cel puţin 3 zile înainte de momentul denunțării. În acest caz, prestatorul are dreptul la plata sumelor pentru serviciile prestate până în acel moment și/sau a materialelor achizitionate pentru buna desfășurare a contractului (dovedite cu documente justificative).

***Articol 17***

***Cesiunea***

**17.1** Prestatorul are obligaţia de a nu transfera, total sau parţial, obligaţiile sale asumate prin contract.

**17.2** Prestatorul poate cesiona, total sau parţial, dreptul său de a încasa contraprestaţia serviciilor prestate, cu acordul prealabil, exprimat în scris al achizitorului și în condițiile prevăzute de dispoziţiile Legii nr. 287/2009 privind Codul Civil, republicată, cu modificările și completările ulterioare.

**17.3** Solicitările de plată către terţi pot fi onorate numai după operarea unei cesiuni în condiţiile art. 17.2.

**17.4** Cesiunea nu va exonera prestatorul de nicio responsabilitate privind orice obligaţii asumate prin contract.

***Articol 18***

***Forţa majoră***

**18.1** Forţa majoră este constatată de o autoritate competentă.

**18.2** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**18.3** Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

**18.4** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**18.5** Dacă forţa majoră acţionează sau se estimează că va acţiona o perioada mai mare de 10 zile, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

**18.6** Nu va reprezenta o încălcare a obligaţiilor din contractul de servicii de către oricare din părţi situaţia în care executarea obligaţiilor este împiedicată de împrejurări de forţă majoră care apar după data semnării contractului de servicii de către părţi.

**18**.7 Prestatorul nu va răspunde pentru penalităţi contractuale sau reziliere pentru neexecutare dacă, şi în măsura în care, întârzierea în executare sau altă neîndeplinire a obligaţiilor din prezentul contract de servicii este rezultatul unui eveniment de forţă majoră. În mod similar, achizitorul nu va datora dobândă pentru plăţile cu întârziere, pentru neexecutare sau pentru rezilierea de către prestator pentru neexecutare, dacă, şi în măsura în care, întârzierea achizitorului sau altă neîndeplinire a obligaţiilor sale este rezultatul forţei majore.

***Articol 19***

***Încetarea contractului***

**19.1** Prezentul contract încetează de drept în următoarele situații:

1. prin ajungere la termen;
2. prin reziliere sau rezoluțiune;
3. prin acordul părților contractante, consemnat în scris;
4. apariția unei situații de forță majoră, astfel cum rezultă din dispozițiile art. 18.5;
5. în cazul existenței unui conflict de interese, conform art.11.

**19.2** Achizitorul își rezervă dreptul de a denunța unilateral prezentul contract, în cel mult 15 zile de la emiterea unor decizii ale Curții Europene de Justiție sau în cazul în care prestatorul se regăsește într-una dintre situațiile de excludere și/sau de la apariția unor circumstanțe care nu au putut fi prevăzute la data încheierii contractului, sub condiția notificării Prestatorului în scris.

***Articol 20***

***Protecția datelor cu caracter personal***

**20.1** Atunci cînd prelucrează date cu caracter personal în legătură cu prezentul Contract, fiecare Parte se obligă să se conformeze cu legislația aplicabilă privind protecția datelor cu caracter personal, incluzând, dar fără a se limita la, prevederile Regulamentului (UE) 2016/679, legislația de punere în aplicare și deciziile pe care Autoritatea Națională de Supraveghere a Prelucrării Datelor cu Caracter Personal (ANSPDCP) le poate emite periodic în legătură cu acestea.

**20.2** Fiecare Parte va divulga celeilalte părți date cu caracter personal privind angajații sau reprezentanții săi responsabili cu executarea prezentului Contract. Aceste date vor consta în: nume, prenume, poziție, număr de telefon, adresa de e-mail pentru reprezentantul părții respective. Acolo unde legea prevede astfel, fiecare Parte care divulgă informații în legătură cu angajații/reprezentanții săi trebuie să furnizeze o notă de informare a persoanelor vizate, informându-le în mod corespuzător cu privire la prelucrarea datelor cu caracter personal ale acestora, efectuată de către cealaltă Parte în legătură cu prezentul Contract.

**20.3** Pentru evitarea oricărui dubiu, Părțile iau cunoștință și convin ca fiecare Parte să determine, în mod independent, scopul/scopurile și mijloacele de prelucrare a datelor cu caracter personal în legătură cu acest Contract. Mai precis, Părțile convin prin prezenta clauză și confirmă că nu o să acționeze ca operatori asociați sau, să fie într-o relație de tip operator-persoană împuternicită de operator, fiecare Parte acționând ca un operator de date independent pentru propria prelucrare a

datelor în legătură cu prezentul Contract, și nici una dintre Părți nu acceptă vreo răspundere pentru o încălcare de către cealaltă Parte a legislației aplicabile.

***Articol 21***

***Soluţionarea litigiilor***

**21.1** Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

**21.2** Dacă, după 15 zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti în a căror rază teritorială îşi are sediul achizitorul.

***Articol 22***

***Limba care guvernează contractul***

Limba care guvernează contractul este limba română.

***Articol 23***

***Comunicări***

**23.1** (1) Orice comunicare între părţi, referitoare la îndeplinirea prezentului contract, trebuie să fie transmisă şi în scris.

(2) Orice document scris trebuie înregistrat atât în momentul transmiterii, cât şi în momentul primirii.

**23.2** Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

***Articol 24***

***Legea aplicabilă contractului***

Contractul va fi interpretat conform legilor din România.

***Articol 25***

***Dispoziţii finale***

**25.1** Prezentul contract a fost încheiat în trei exemplare originale, având aceeași valoare juridică, două pentru achizitor şi unul pentru prestator.

**25.2** Urmărirea prezentului contract se va face din partea achizitorului de către persoanele nominalizateprin act administrativ .

|  |  |
| --- | --- |
| **ACHIZITOR**  **AJOFM BOTOSANI**  **....**  **......** | **PRESTATOR**  **........................................................ ........................**  **Administrator/Manager** |